El 4 de desembre, Burjassot correrà contra el càncer dins del II Circuit Provincial AECC València
2025-07-24

Els carrers de Burjassot s’ompliran de la marea rosa diumenge que ve 4 de desembre. Ho farà de la mà de la Junta Local contra el Càncer de Burjassot que, gràcies al gran treball que realitzen al llarg de l’any, han aconseguit que Burjassot siga part enguany del II Circuit Provincial AECC València contra el Càncer i aculla una de les seues carreres.

La I Marxa i Carrera Solidària de Burjassot tindrà lloc el citat dia per un recorregut de 5 km passant pels carrers de Burjassot. La carrera competitiva començarà, des del carrer Hernán Cortés, a les 10 del matí i, cinc minuts més tard, a les 10:05 hores, serà el torn de la marxa, des del mateix punt. No hi ha excusa, córrer o caminar, qualsevol cosa és vàlida en aquest matí de running solidari en la qual el més important és contribuir en la lluita contra el càncer.

El preu dels dorsals, sense samarreta commemorativa, és de 5€ i poden adquirir-se ja en De Mel Moda Infantil, en la Ctra. de Llíria, 59, en Didal Complementos, en el carrer Mariano Aser, 6, i en La Merceria, en l’Avinguda de Ausiàs March, 21. A més, les voluntàries de l’AECC de Burjassot també els venen i, els interessats, poden posar-se en contacte amb elles també a través del Facebook de l’entitat, Aecc Junta Local Burjassot.

Tota la informació sobre la carrera i les modalitats d’inscripció pot consultar-se en el següent enllaç: http://runcancer.com/event/i-carrera-y-marcha-solidaria-burjassot-contra-el-cancer/.

Enguany són 22 les poblacions on es van a celebrar les carreres i marxes en què es recaptaran fons per a la recerca del càncer de còlon.